Diari Oficial de la Generalitat Valenciana


Sumari del DOGV 4236, del 25-04-2002 (2002/3826)

ACORD de 15 de març de 2002, de la Comissió Territorial d'Urbanisme de València, relatiu a l'alçament de la suspensió de l'aprovació definitiva del polígon industrial previst pel Pla General al costat de la N-340 de Picassent.
----------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4236

Data del DOGV
:   25-04-2002

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2002/3826


Data del document
:   15-03-2002

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

Descriptors 

:   * Picassent
    * pla d'urbanisme

ACORD de 15 de març de 2002, de la Comissió Territorial d'Urbanisme de València, relatiu a l'alçament de la suspensió de l'aprovació definitiva del polígon industrial previst pel Pla General al costat de la N-340 de Picassent. [2002/3826]
  
Vist l'ofici tramés per l'Ajuntament de Picassent pel qual demana l'alçament de la suspensió de l'aprovació definitiva del polígon industrial previst pel Pla General al costat de la N-340, i de conformitat amb els següents,
  
Antecedents de fet
  
Primer
  
La Comissió Territorial d'Urbanisme, en la sessió de 29 de setembre de 1998, va adoptar l'acord de supeditar l'aprovació definitiva del Pla General de Picassent a la correcció d'alguns inconvenients d'abast limitat ?acord que es va estimar complit per Resolució del subsecretari d'Urbanisme i Ordenació Territorial de 7 de desembre de 1998-, a excepció del polígon industrial que es proposava al costat de l'autovia N-340, l'aprovació definitiva de la qual va quedar suspesa, a causa de les deficiències indicades en els següents informes sectorials:
  
- Informe de 4 de setembre de 1998 de la Subdirecció General de Plans i Projectes d'Infraestructures Ferroviàries del Ministeri de Foment, que referia en essència que els terrenys podien veure's afectats per alguna de les alternatives de traçat proposades en el Nou Accés Ferroviari Sud a l'Àrea de València. Estudi de Traçat i Reserva Urbanística.
  
- Informe emés amb data 22 de setembre de 1998 per la Demarcació de Carreteres de l'Estat del Ministeri de Foment, que concretava, en síntesi, que s'havien de reordenar els accessos del PK 888,000 (camí ramader) i l'enllaç de la factoria Ford i no sols establir reserves per a aquests, com es proposava en el projecte.
  
Segon
  
Amb data 5 de desembre de 2001, ha tingut entrada en el Registre de la Comissió Territorial d'Urbanisme, ofici de l'Ajuntament de Picassent en què demanava l'aprovació definitiva del polígon mencionat, i argumenta que el 23 de novembre de 2001, la mercantil encarregada de la redacció i control de les obres del projecte del nou accés ferroviari d'alta velocitat, tram Xàtiva- València, subtram V, els ha remés documentació gràfica sobre l'actuació, i constata aqueixa administració municipal que no es troba afectat el sòl industrial al·ludit i que el ple de l'Ajuntament en sessió de 28 de novembre de 2001 va aprovar el programa per al desenvolupament d'aquest i va adjudicar la condició d'urbanitzador, en favor d'una mercantil de caràcter privat.
  
Tercer
  
Amb data 9 de gener de 2002, s'ha sol·licitat informe de la Subdirecció General de Plans i Projectes d'Infraestructures Ferroviàries del Ministeri de Foment i de RENFE.
  
Quart
  
Consta en l'arxiu d'aquesta Comissió Territorial d'Urbanisme petició de cèdula d'urbanització per al desenvolupament del sector SUZI-1 de Picassent, presentada per les mercantils Calviga, SL i Mafort, SL amb data 28 de desembre de 2000, la tramitació del qual va ser suspesa, fins que es procedira a l'aprovació definitiva del polígon industrial afectat.
  
Cinqué
  
La Comissió Informativa de la Comissió Territorial d'Urbanisme de València, en sessió realitzada el 7 de març de 2002, va emetre informe relatiu al projecte que ens ocupa, i compleix així el que estableix l'article 11 del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
Fonaments de dret
  
Primer
  
L'aprovació d'un programa per al desenvolupament del polígon industrial al costat de la N-340, junt amb la sol·licitud d'alçament de la suspensió de l'aprovació definitiva de l'àmbit, sol·licitada per l'administració municipal, tradueixen la inclinació de l'Ajuntament per l'opció d'un model d'ocupació de l'ús industrial dispers, allunyat dels desenvolupaments urbans, en principi poc desitjable des del punt de vista territorial.
  
Segon
  
No obstant l'anterior, la Subdirecció General de Plans i Projectes d'Infraestructures Ferroviàries del Ministeri de Foment ha emés informe, amb data 12 de febrer de 2002, que concreta que des de les seues competències en matèria de planificació ferroviària no hi ha cap inconvenient que es desenvolupe l'actuació pretesa, amb la qual cosa queda eliminat el principal obstacle a aquesta, que va fonamentar l'Acord adoptat per la Comissió Territorial d'Urbanisme en la sessió de 29 de setembre de 1998.
  
Tercer
  
El representant del Ministeri de Foment aporta informe favorable al projecte que ens ocupa, si bé s'estableixen els següents condicionants:
  
1. La rotonda projectada en l'enllaç de la N-340 amb la factoria Ford (via de connexió de la Ford) haurà de tenir un radi interior de 25 metres.
  
2. Les obres d'urbanització de l'actuació proposada hauran d'iniciar-se executant en primer lloc les obres de construcció de la citada rotonda i els seus ramals.
  
Quart
  
La Comissió Territorial d'Urbanisme, a proposta del director general d'Urbanisme i Ordenació Territorial, és l'òrgan competent per a emetre dictamen resolutori sobre l'aprovació definitiva dels plans generals de municipis de menys de 50.000 habitants, de conformitat amb el que disposa l'article 39 de la Llei Reguladora de l'Activitat Urbanística, en relació amb l'article 10.A, per remissió de l'article 9.1, del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana i l'article 10 del Decret 32/1998, de 31 de març, del Govern Valencià, pel qual s'aprova el Reglament Orgànic i Funcional de la Conselleria d'Obres Públiques, Urbanisme i Transports.
  
A la vista de tot el que s'ha exposat, la Comissió Territorial d'Urbanisme, en la sessió realitzada el 15 de març de 2002, acorda: aprovar definitivament i, per tant, alçar la suspensió del polígon proposat al costat de la N-340 de Picassent.
  
Contra el present Acord, que no posa fi a la via administrativa, es podrà interposar recurs d'alçada davant del conseller d'Obres Públiques, Urbanisme i Transports de la Generalitat Valenciana, en el termini d'un mes, comptador a partir de l'endemà de la data de recepció de la present notificació.
  
Tot això, sense perjudici que puga interposar qualsevol altre recurs que estime oportú.
  
València, 15 de març de 2002.- El secretari de la Comissió Territorial d'Urbanisme: José Manuel Palau Navarro.